Èxit de participació en les visites i tallers de patrimoni industrial organitzades per la delegació de Turisme
11 de gener 2019

![](/media/mc1ad5qk/73_c_grupo1.jpg)  
  

La delegació de Turisme ha organitzat estes visites i tallers en col·laboració amb la Associació de Patrimoni Industrial Valencià (APIVA), que han resultat ser un èxit de participació entre residents de la ciutat i visitants. Això demostra el gran interés per la història local i el patrimoni industrial entre la ciutadania.

  

Unes 500 persones assistixen a estes activitats, organitzades amb motiu de la incorporació del Patrimoni Industrial del Port de Sagunt a la ERIH (European Route of Industrial Heritage), que a més han comptat amb el segell de l'Any Cultural Europeu 2018.

  

APIVA i la delegació de Turisme han programat, durant els mesos d'abril a desembre de 2018, visites guiades pels principals espais industrials de la ciutat, i tallers dirigits a xiquetes i xiquets entre 5 i 12 anys centrats en el complex de la Gerència, per a la qual el públic infantil ha proposat entre els possibles usos: museu, zoològic, jardí botànic, botiga de joguets o escola.

​  

  

![](/media/pike1giz/73_c_gerenci2.jpg)  

  

La regidora de Turisme, Natalia Antonino, ha declarat que: “**Efectivament ha sigut un èxit de partició, les visites guiades i tallers de Patrimoni Industrial que es van organitzar des de la delegació de Turisme de l'Ajuntament de Sagunt, d'abril fins a desembre de 2018 amb motiu de l'entrada dins de la Ruta ERIH i que a més va avalada amb el segell d'any cultural europeu 2018 i això respon a una aposta important del departament per promocionar este patrimoni industrial i es farà també en col·laboració amb la Fundació de Patrimoni Industrial que recentment ha pres les regnes en este camp. En definitiva, la posada pel patrimoni industrial que ja es va fer fort en la fira de Barcelona de turisme és una aposta real, s'han fet moltíssimes coses per a posar en valor i per a dinamitzar este patrimoni industrial i des de la nostra delegació continuarem treballant en això**”.

  

La procedència dels visitants ha sigut molt diversa. Entre els nacionals, el major percentatge ha sigut la local, seguit de València ciutat i província (Xirivella, Aldaia, Alboraia, Carlet, Rafelbunyol). Entre els visitants de la comarca, destaquen Gilet, Quartell i Canet. D'altres comunitats destaquen Madrid, Aragó i Castella-la Manxa. La representació del nord d'Espanya ha sigut també molt elevada (Astúries, Pamplona, La Rioja i País Basc). Entre els visitants internacionals, concentrats en els mesos d'estiu, destaquen els procedents de França i Bèlgica.

  

La importància del procés d'industrialització al Port de Sagunt, tant en l'àmbit econòmic com social; el gran patrimoni que suposen monuments que van formar part d'este procés; la contínua demanda per part dels visitants; i la voluntat de promocionar a escala nacional i europea tot este patrimoni local, han impulsat a la delegació de Turisme a dur a terme esta iniciativa que ha sigut la gran novetat de la programació anual.

![](/media/y41kgsg4/73_c_gerenci1.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/exit-de-participacio-en-les-visites-i-tallers-de-patrimoni-industrial-organitzades-per-la-delegacio-de-turisme/ "Facebook")
*   [](http://twitter.com/share?url=https://aytosagunto.es/va/actualitat/exit-de-participacio-en-les-visites-i-tallers-de-patrimoni-industrial-organitzades-per-la-delegacio-de-turisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-de-participacio-en-les-visites-i-tallers-de-patrimoni-industrial-organitzades-per-la-delegacio-de-turisme/ "Linked In")
*   [](mailto:?body=https://aytosagunto.es/va/actualitat/exit-de-participacio-en-les-visites-i-tallers-de-patrimoni-industrial-organitzades-per-la-delegacio-de-turisme/)